《松筠轩，为湖州沈叔方赋》
元代·张昱

轩居好在松筠里，门外清溪绕屋庐。文物曾陪诸老后，故家似是百年馀。

客来与酌茯苓酒，月出共看科斗书。若见渔郎烦借问，桃花清思近何如？

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。